ھیستامین
ھیستامین (ئینگلیزی: Histamine) ماددەیەکی کیمایییە، کۆئەندامی دەماری خۆیی و فراوانکردنی خوێنبەرەکان وریادەکاتەوە. ھەروەھا ھیستامین ڕۆڵی لە سیستەمی بەرگری لەشدا ھەیە و بەشدارە لە پرۆسەی جۆراوجۆری فیزیۆلۆژی وەک ھەوکردن و دەردانی ترشی گەدە و ڕێکخستنی گواستەرە دەمارییەکان. لەلایەن خانەکانی «ماست و بازۆفیل» و خانەکانی ترەوە بەرھەم دێت لە وەڵامی برینداربوون یان ھەوکردندا. لە جەستەدا ھیستامین بە چوار جۆر وەرگرەوە دەبەسترێتەوە (H1-H4) کە لە ھەموو جەستەدا دەبینرێن. وەرگری H1 بەشدارە لە کاردانەوەی ھەستیاری و ناوبژیوانی نیشانەکانی وەک خوران و سووربوونەوە و ئاوسانی دەکات. وەرگری H2 بەرپرسە لە ڕێکخستنی دەردانی ترشی گەدە لەکاتێکدا وەرگری H3 ڕۆڵی ھەیە لە ڕێکخستنی گواستەرە دەمارییەکان.

بەرگەنەگرتنی ھیستامین کاتێک ڕوودەدات کە زیادەڕۆیی لە ھیستامین لە جەستەدا ھەبێت یان بێتوانایی لە تێکدانی بە باشی. ئەم حاڵەتە دەبێتە ھۆی نیشانەکانی وەک سەرئێشە، ئاوسانی سک، سکچوون، سووربوونەوە. ئەو خۆراکانەی کە ڕێژەیەکی زۆر لە ھیستامینیان تێدایە یان دەبنە ھۆی دەردانی ھیستامین بریتین لە خواردنە چەورکراوەکانی وەکو ساوەر، گۆشتی ساڕێژکراو، کحول (بەتایبەت شەرابی سوور)، خۆراکی بنەمای سرکە وەک ترشیات و بەھارات)، میوەی وەک پرتەقاڵ یان لیمۆ.

چارەسەری بەرگەنەگرتنی ھیستامین بریتییە لە دوورکەوتنەوە لەو خۆراکانەی کە ھیستامینیان زۆرە و خواردنی دژە ھیستامین بۆ کەمکردنەوەی نیشانەکان. چارەسەرەکانی تر لەوانەیە تەواوکەری ئەنزیم لەخۆ بگرن کە یارمەتی تێکدانی ھیستامین یان پرۆبایۆتیک دەدەن بۆ باشترکردنی تەندروستی ڕیخۆڵە.

سەرچاوەکان 
 

ژینناسی
کۆئەندامی بەرگری
ئەمینەکان